Foto: AP AQSh Davlat departamenti 2018-moliyaviy yilda 69,7 milliard dollarlik qurol-yarog‘ni xorijga sotishga ruxsat berdi. Bu haqda Defence News xabar qilmoqda. Nashr ma’lumotlariga ko‘ra, eng katta bitim Saudiya Arabistoni bilan tuzilgan, podshohlik AQShdan THAAD zenit raketa komplekslarini 15 milliard dollarga sotib olgan. Ta’kidlanishicha, Yevropa davlatlaridan yuborilgan so‘rovlar eng ko‘p ma’qullangan. Shu bilan birga, 2018-moliyaviy yilda Davlat departamenti qurol-yarog‘ sotishga 70dan ortiq ruxsatnomalar berdi. Eslatib o‘tamiz, avvalroq olimlar AQShni biologik qurol ishlab chiqishda gumonlayotgani xabar qilingandi.